Styggvannsdalen naturreservat

Styggvannsdalen naturreservat omfatter det meste av Styggvannsdalen og lisidene på vestsiden og østsiden av dalen. Dalen ligger øst-nordøst for Losby i Lørenskog kommune. Vegetasjonen består av eldre gran- og furuskog, stedvis med mye død ved i ulike nedbrytningsstadier. Flere rødlistede arter er påvist. Det er ikke tillatt å endre naturmiljøet. Planter og dyr er vernet, men sanking av bær og matsopp er tillatt. Jakt, fangst og fiske er også tillatt i samsvar med aktuelt lovverk. Bålbrenning er kun tillatt med tørrkvist fra bakken eller medbragt ved. Referanser